GranTurismo S každý dôverne pozná no MC je už trošku iný odvar. Karoséria prešla odtučňovačkou, motor a podvozkové časti zas fitkom takže ide o skutočne svalnaté auto. Koncepcia vozu ostala viac-menej rovnaká, no udiali sa výrazné zmeny a to z každého pohľadu. Mierne agresívny výraz vozu nenechá nikoho chladného, no jeho zmeny vedú hlavne k zlepšeniu aerodynamiky a prítlačnej sily. Auto teda sedí na trati ako plienka na detskom pozadí (poznáte z reklamy na pampersky :-). Motor s objemom 4.7l a ôsmimi hrnčekmi dostal nové mapy, čoho výsledkom je zvýšený počet koní na rovných 45O kúskov (331kW) a 510 Nm pri 4750 otáčkách za minútu. V sedle Vás bude držať, ako inak, 6 bodový bezpečnostný pás a pritom chrániť originálny rám. A to všetko pre prípad, že by sa kone nedajbože rozutekali. Na ceste ste doslova prilepený na 18" kolesách o šírke 12" vpredu a 13" vzadu. Dosť bolo teórie, vychutnajte si jeho mohutný rev v krátkom videu z už spomínaného okruhu, alebo si popozerajte toto krásne auto vo fotogalérií.
Peugeot ohlásil svoj veľký návrat do vrcholového motoršportu v sérii WEC a teraz ukázal aj prvý návrh jeho hypercaru. Ten pripravuje v spolupráci s tímom Rebellion Racing na sezónu 2022. Postaví sa tak Toyote, Astonu Martin a Glickenhausu.